RESOLUCIÓN do 2 de febreiro de 2018, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 4 de agosto de 2017 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan para o ano 2017 (Diario Oficial de Galicia número 155, do 17 de agosto).
Consellería de Medio Ambiente e Ordenación do Territorio — III. Outras disposicións — 21/02/2018

O artigo 12 da Orde do 4 de agosto de 2017 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan para o ano 2017, establece que, de conformidade co establecido no artigo 17 da Lei 1/2016, do 18 de xaneiro, de transparencia e bo goberno, e co artigo 15 da Lei 9/2007, do 13 de xuño, de subvencións de Galicia, a consellería responsable da iniciativa publicará na súa páxina web oficial a relación das entidades beneficiarias e o importe das axudas concedidas.
En cumprimento do disposto no artigo 15.1 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, as persoas beneficiarias, a cantidade concedida e a finalidade ou as finalidades da subvención.
Así mesmo, farano na correspondente páxina web oficial nos termos previstos no artigo 17.1 da Lei 1/2016, do 18 de xaneiro, de transparencia e bo goberno.
En consecuencia,
Ordenar a publicación no
Diario Oficial de Galicia
das subvencións concedidas pola Consellería de Medio Ambiente e Ordenación do Territorio ao abeiro da Orde do 4 de agosto de 2017 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan para o ano 2017 (DOG núm. 155, do 17 de agosto de 2017), segundo o anexo desta resolución.
Santiago de Compostela, 2 de febreiro de 2018
Norma reguladora: Orde do 4 de agosto de 2017 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais de compañía abandonados en Galicia e se convocan para o ano 2017 (código de procedemento MT811A).
Crédito orzamentario: 300.000 euros.
Aplicacións orzamentarias: 07.03.541B.460.0, 07.03.541B.781.0, e 07.03.541B.760.0 dos orzamentos xerais da Comunidade Autónoma de Galicia para o ano 2017.
Finalidade: Axudas para actuacións encamiñadas á protección dos animais de compañía abandonados en Galicia relativas á atención e ao coidado dos animais de compañía que se atopen nos centros de recollida autorizados, á realización de campañas de concienciación para a tenza responsable e para a adopción de animais abandonados e a adquisición de material non funxible para a xestión e o manexo dos animais aloxados nos centros de recollida autorizados.
Entidades beneficiarias, aplicación orzamentaria e importe adxudicado: